

Dobrovoljno vatrogasno društvo

Delnice

Supilova 78, 51300 Delnice

Tel. 051/811-232,

M.B. 3058778

OIB 50904372440

IBAN – HR4323400091510 64762

E-mail adresa:

vatrogasci.delnice@gmail.com

VATROGASNIM POSTROJBAMA VZPGŽ PRIJATELJSKIM VATROGASNIM POSTROJBAMA REPUBLIKE HRVATSKE I REPUBLIKE SLOVENIJE

Predmet: Poziv na vatrogasno natjecanje

**XIV. Memorijal „Goran Gašparac – Pupin“**

Poštovani!

U spomen na preminulog zapovjednika DVD-a i JVP-e Delnice, Dobrovoljno

Vatrogasno društvo Delnice organizira XIV. međunarodno memorijalno vatrogasno natjecanje

„Goran Gašparac – Pupin“. Memorijal će se održat u subotu 9. rujna 2023. godine u Parku kralja Tomislava (pored ledene dvorane) u Delnicama prema sljedećem hodogramu:

14,00-15,00 h – prijava natjecateljskih odjeljenja

15,00 h – otvaranje natjecanja

15,10 h – početak natjecanja

U slučaju lošeg vremena natjecanje će se održati u ledenoj dvorani.

Organizator zadržava pravo promjene hodograma natjecanja.

Kategorije natjecanja:

* 1. Dobrovoljna vatrogasna društva i Javne vatrogasne postrojbe – muški
	2. Dobrovoljna vatrogasna društva i Javne vatrogasne postrojbe – žene

Natjecanje je otvorenog tipa za sve ekipe. Za obračun godina izračunava se zbroj godina osam natjecatelja u ekipi i vrednuje dodatnim bodovima sukladno važećem pravilniku o vatrogasnim natjecanjima u RH. Zbog prevelikih razlika u početnom bodovanju, u istoj kategoriji nastupaju A i B ekipe, najstarijem natjecatelju se ne obračunavaju dodatni bodovi na godine.

Budući se natjecanje odvija bez štafetne utrke, a glede ravnopravnog natjecanja, dodatni bodovi se umanjuju na pola, što znači ako ekipa ima 20 dodatnih bodova u listu se upisuje 510

Polaznih bodova itd. (za obračun godina mjerodavno je godište rođenja – npr. natjecatelj rođen 1983. godine star je 40 godina).

Izvode se dvije mokre vježbe sa rušenjem meta, bez štafete, prema važećem priručniku za natjecanja u Republici Hrvatskoj.

Ovisno o broju pristiglih prijava, organizator zadržava pravo naknadno odlučiti hoće li se izvoditi samo jedna vježba. O toj promjeni prijavljene ekipe biti će obaviještene prije natjecanja.

**DODATAK PRAVILIMA**:

* strojar uključuje VMŠ nakon izdane zapovijedi „gotovo“
* linija gađanja – 20 metara od oznake razdjelnice ( 26 metara)
* mete su udaljene 10 metara od linije gađanja
* vježba traje maksimalno 3 minute dodatne

**GREŠKE (nisu u važećem priručniku):**

* ako natjecatelji nisu na svojim mjestima u trenutku rušenja meta (vrijedi za navalnu i vodnu grupu, moraju biti na liniji gađanja).........5 bodova
* ako strojar uključi pogon VMŠ prije izdane zapovjedi

„gotovo“ ......................................10 bodova

* ako natjecatelj prestupi cijelim stopalom na liniju gađanja pri rušenju meta ..............................10 bodova
* rušenje tuđe mete.................... 20 bodova
* odspojena ili jednim zubom spojena usisna košara.............................................20 bodova

**DISKVALIFIKACIJA:**

AKO NISU SRUŠENE METE U ROKU 3 (TRI) MINUTE DISKVALIFIKACIJA NATJECATELJA:

Za nastup natjecanju svi su natjecatelji obvezni prijemnom odboru predočiti vatrogasnu knjižicu ili osobnu iskaznicu.

**PRIZNANJA I NAGRADE:**

Tri prvoplasirane ekipe po kategorijama dobivaju diplome i pehare za osvojena mjesta.

Sve natjecateljske ekipe dobivaju diplome za sudjelovanje.

**ODJEĆA, OBUĆA I OSOBNA OPREMA:**

Članovi i članice obavezni su nositi odjeću i obuću s kacigama i opasačima, te oznakama natjecatelja prema pravilniku o vatrogasnim natjecanjima.

**FINANCIRANJE:**

Kotizacija za natjecanje je 40,00 EUR i pokriva troškove organizacije te obrok za prijavljenu ekipu. Kotizaciju je potrebno uplatiti na žiro-račun IBAN: **HR4323400091510864762** te zbog lakše organizacije donijeti potvrdu o uplati.

Molimo Vas da prijave za nastup na memorijalu dostavite najkasnije do 7. rujna 2023., na adresu DVD-a Delnice, e-mailom – vatrogasci.delnice@gmail.com

Sve ostale informacije možete dobiti na mobilni telefon predsjednika društva Andlar Branimir 091/784 2736, te zapovjednika Košmrlj Krešimir 091/404 7189.

Predsjednik DVD-a Delnice

 Branimir Andlar

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M.P